Diari Oficial de la Generalitat Valenciana


Sumari del DOGV 8755, del 05-03-2020 (2020/2004)

Extracte de la Resolució de 30 de gener de 2020, de la vicerectora d'Ocupació i Programes Formatius, per la qual es convoquen les ajudes a estudiants de la Universitat de València per a la realització d'activitats socioculturals durant l'any 2020 i s'estableixen les bases que les regulen.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2004


Data del document
:   30-01-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 de gener de 2020, de la vicerectora d'Ocupació i Programes Formatius, per la qual es convoquen les ajudes a estudiants de la Universitat de València per a la realització d'activitats socioculturals durant l'any 2020 i s'estableixen les bases que les regulen. [2020/2004]  
BDNS (identif.): 497968.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Les associacions d'estudiants, les federacions d'associacions i els col·lectius que complisquen algun dels requisits següents:  
a) Associacions d'estudiants constituïdes legalment formades per estudiants de la Universitat de València o per participants en el programa La Nau Gran.  
b) Col·lectius que agrupen, com a mínim, tres estudiants de la Universitat de València o participants en el programa La Nau Gran.  
c) Col·lectius que agrupen, com a mínim, tres estudiants i que constituïsquen una secció universitària d'associacions no universitàries constituïdes legalment.  
Les associacions i els col·lectius sol·licitants han d'estar inscrits en el Cens d'associacions i col·lectius de la Universitat de València, d'acord amb el Reglament per a la gestió del Cens d'associacions i col·lectius d'estudiants de la Universitat de València (ACGV 25/2019) «Cens»; i les seues dades han d'estar actualitzats.  
Els grups d'estudiants que estiguen interessats en aquestes ajudes i no estiguen inscrits en el Cens podran tramitar la seua inscripció mentre estiga obert el termini de sol·licitud.  
  
Segon. Objecte  
L'objecte de la convocatòria és donar suport a les activitats i propostes socioculturals realitzades directament pels estudiants de la Universitat de València, organitzats mitjançant associacions o col·lectius d'estudiants, desenvolupades entre el 7 de gener i el 31 d'octubre de 2020.  
  
Tercer. Bases reguladores  
Les bases íntegres es poden consultar al web https://www.uv.es/uvweb/servei-informacio-dinamitzacio-sedi/ca/servei-informacio-dinamitzacio-1285919447119.html i en la Bases de dades nacional de subvencions, a través del web http: //www.pap.minhap.gob.es/bdnstrans/es/index  
  
Quart. Quantia  
El pressupost total màxim autoritzat per a aquesta convocatòria ascendeix a 18.000 euros.  
La dotació econòmica màxima per projecte variarà entre 2.500 € i 1.500 €, segons la tipologia dels sol·licitants.  
  
Cinqué. Termini de presentació de sol·licituds  
El termini de presentació de sol·licituds és de vint dies hàbils comptadors a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Els sol·licitants hauran de presentar un projecte detallat de l'activitat tal com s'indica al punt 4 de la convocatòria.  
  
València, 30 de gener de 2020.- La rectora p. d. (DOGV 27.06.2019), la vicerectora d'Ocupació i Programes Formatius: M. Adela Valero Aleixandre.